ԳՀԽ-ի ժողովէն առաջ, այս առաւօտ ժամը շուրջ 08.00-ին, իրաւապահ մարմինները ազատեցին մայրավանքի Վեհարանի հատուածէն ներս գտնուող դիւանատան շրջափակը։ Ոստիկանութիւնը, պատկան իշխանութիւններէն ստացած յատուկ հրահանգի հիման վրայ կատարեց միջամտութիւն մը։ Դիւանատունը գրաւած, շրջակայքին վրաններ լարած իբր թէ ցուցարարները թէեւ ցուցադրեցին որոշ դիմադրութիւն, սակայն ի վերջոյ պարտաւորուեցան ընդառաջել ոստիկանութեան պահանջին։ Ականատեսներու վկայութեամբ՝ ցուցարարներու դիմադրութիւնով հանդերձ, ոստիկանները տեղի չտուին բռնութիւններու յառաջացման։ Այսպէսով այս իբր թէ ցուցարարները տեղափոխուեցան Տրդատի կամարին մօտ։